cyanic-selkie/wikianc huggingface dataset:
Aliens
Dat Tostannenkamen
Cameron hett vör de Dreiharbeiten to Terminator fiefunveertig Sieten as Vörlaag to Aliens schreven. De Karn weer, de Figur Ripley beter to beschrieven, de he as en scheedt Fro beschreev, un Moder vun en Dochter, de ehr anschulligt, ehr torüchlaten to hebben. Fehlt hett in de Vörlaag noch de Rull vun Carter Burke un ok ’n Reeg annere Saken weer dor noch anners dacht. Dat Geld, dat för den Terminator bruukt warrn de, weer to de Tiet noch nich seker, un so hett Cameron de fre’e Tiet nütt, blangen dat Dreihbook to Aliens ok noch dat Skript to Rambo: First Blood Part II to schrieven. As he denn mit den Dreih von Terminator anfangen künn, weern de Produzenten mit dat Skript to Aliens tofreden noog, dat se em Tiet laten hebbt bit na den Dreih. Tosätzlich hebbt se em ok noch den Posten as Speelbaas anboden.
Cameron hett lang över dat Anbott nadacht un hett oletzt toseggt ünner de Bedingen, dat Gale Anne Hurd, in de he sik wiel den Dreih to Terminator verkeken harr, den Film mitproduzeeren dröff. He hett noch vele Ännern anbröcht, bevör de eerste fardige Faten vun’t Dreihbook an Brandywine güng. Ok de Android Bishop is noch mol kumplett överarbeit worrn, so dat he opletzt „minschlicher“ schienen de. Na letzte Ännern tosamen mit Hill un Giler is dat Dreihbook an’n 30.Mai 1985 bi Brandywine ingeven worrn.
Sünners veel Tiet is in de Utrüsten vun de Marines steken worrn. So is as Transportpanzer en ollen Flegersleper vun’n Flaaghaven London-Heathrow utkarnt un ümboot worrn. De Wapen vun de Marines sünd ut enkelte Delen vun Standard-Wapen tohopenboet worrn. So besteiht ünner annern de M56 Smartgun, de vun Vasquez un Drake bruukt warrt, to’n groden Deel en MG42, en Relikt vun de düütsche Wehrmacht. De Schuulwesten vun de Soldaten sünd vun Terry English utklamüstert worrn, de en Fackmann is för militäärsch Utrüsten in Filmen.
Staff
Gordon Carroll, David Giler un Walter Hill harrn beslaten, bi Aliens blots noch as utföhren Produzenten to arbeiten, un so müss sik Gale Anne Hurd alleen dorüm kümmern, woans dat Geld för den Film an’n besten bruukt warrn künn. As eerste Kameramann weer toeerst Dick Bush vörsehen, man vun wegen künstlerische Differenzen keem en Tosamenarbeit mit Cameron nich tostannen. Maakt hett dat an’n Enn Adrian Biddle, de bi’n eersten Deel Helpsmann vun’n Kameramann Derek Vanlint weer. Bi’t Tosamenstellen vun de Storyboards hett Ron Cobb holpen. He hett sik ok den Kumplex vun de Kolonie, de Fohrtüüch vun de Kolonisten, Wapen, Uniformen un den Atmosphärenwannler utdacht. As Binnenutstatter is Crispian Sallis in de Kru hollt worrn, de tosamen mit den James-Bond-Veteranen Peter Lamont de Vörlagen in wohrhaftige Gestalten ümsetten schüll.
De Trickeffeken hett Cameron an de L. A. Effect Group geven, vun wegen dat he twee vun de Mitarbeiters noch vun en fröhere Arbeit kennen de. För en Koppel vun wietere Effektopnahmen sünd Brian Johnson un John Richardson in den Staff ropen worrn. De beiden weern noch vun Alien her bekannt. In en fröhe Phaas vun’n tweeten Deel harr Cameron ok versöcht, H. R. Giger, den Designer vun den oorsprünglichen Alien, dorto to hollen. Man, de weer to dull mit sien Arbeit för Poltergeist II: The Other Side beschäftigt. Opletzt hett Cameron noch Stan Winston fraagt, sik üm de Sünnereffekten bi de Masken kümmern. Gliektietig kemen ok Alec Gillis un Tom Woodruff in de Kru, de bit hüüt an jeden Alien-Film mitarbeit hebbt. As Giger nich praat weer, hett Cameron dat Design vun de Alien-Königin sülvst övernahmen.
Casting
För ehr Rull hett Sigourney Weaver een Million US-Dollar kasseert. Dat is 30 mol mehr as bi’n eersten Deel. En so grode Gaasch hett vör ehr noch keen Dorstellersche kregen – mit Utnahm vun Elizabeth Taylor, de för Cleopatra vun wegen de velen Klauseln in’n Verdrag mehr Geld kregen hett.
Dreiharbeiten
De Film is vun Oktober 1985 bit Februar 1986 in de Pinewood Studios bi London dreiht worrn. De Plaan, den Cameron för de Arbeiten opstellt harr, is gau ümsmeten worrn. Toeerst weer Sigourney Weaver noch länger as dacht bi’n Dreih vun Half Moon Street bruukt, denn müss ut de Generater-Statschoon, de för de Szeen in’n Atmosphärenwannler utkeken weer, noch Asbest wegmaakt warrn un denn müssen ok noch Szenen nee dreiht warrn, as James Remar dör Michael Biehn uttuuscht worrn is. De britsche Filmcrew künn mit Cameron, de för en streng Regeer bekannt is, nich goot üm. To’n een keem de Lüüd nich mit dat Arbeitstempo vun em klor, to’n annern geev dat vele, de em dat grode Projekt nich totroen deen mit sien jüst 31 Johren. Bito is ok spekuleert worrn, dat Gale Anne Hurd blots Produzentin worrn is, vun wegen dat se de Ehfro vun Cameron weer. As een Kruliddmaat künnig worrn is, weer dat de Vermiddeln vun Hurt to verdanken, dat en Streik gau wedder bileggt worrn is. De Kru weer wedder beter toweeg, as Sigourney Weaver denn dorto kamen is un de Arbeiten denn gau wieter gahn künnen. Wieteren Vertog geev dat aver, as de L. A. Effect Group nich mit jemehr Modellopnahmen ran kemen. Dorop hen is de Firma Arkadon Motion Control to’n Ünnerstütten dorto kamen. As de Gefahr bestünn, dat de plaante Termin för den Film platzen de, is mit beide Dreihgruppen meist den helen Dag arbeit worrn, bit in’n Februar 1986 allens torech weer.
Dorna hett sik Cameron tosamen mit den Filmeditor Ray Lovejoy veer Weken Tiet nahmen, üm en Rohsnitt to maken. Dat Teel weer en Filmläng vun gode twee Stünnen. anners harr he nicht so faken an’n Dag wiest warrn künnt. Dorüm müssen eenige Filmszenen un -afsnitten rutsneden warrn. Ok de Fox hett noch einige Afsnitten rutnahmen ut den Film. Dorvun sünd de meisten aver naher wedder in’n Director’s Cut inbunnen worrn.
Filmmusik
För de Filmmusik hett sik Cameron an James Horner hollen, den he noch vun fröher kennt hett. He wull nich, dat de Original-Musik vun Jerry Goldsmith ut’n eersten Deel wedder bruukt warrt. De Musik schüll sünners de Action-Szenen ünnerstütten. De Musik hett Horner in England schreven. Twee Weken harr he Tiet, üm den Musikscore to komponeeren. Dör de korte Tiet weer Horner so dull ünner Druck sett, dat dat twüschen em un den Speelbaas Striet geev. In en Interview seeg he later, dat Cameron „mehr vun em foddert hett, as he to doon in Laag weer in de Tiet, de he dorför harr“. Dat hett ölven Johr bruukt, bevör de beiden in Titanic wedder tosamenarbeit hebbt.
De Filmmusik is in’n April 1986 in de EMI Abbey Road Studios in London opnahmen worrn. Dat Orchestreeren is vun Greig McRitchie vörnahmen worrn. Produzent is James Horner wesen, utföhren Produzenten weern Tom Null un Richard Kraft. Speelt hett dat London Symphony Orchestra ünner dat Regeer vun James Horner. De Musik is för den Oscar nomineert worrn.
1989 is de Filmmusik as CD bi Colosseum Schallplatten rutkamen. Vun’t glieke Label keem 2001 ok de Deluxe Edition rut mit en Samttiet vun 75 Minuuten un 46 Sekunnen. Dor sünd all komponeerte Stücken op, de to’n groden Deel gor nich in’n fardigen Film bruukt worrn sünd. Horner harr de Musik kompneert, as vun’n Film vun wegen den Vertog eerst ’n poor Fragmenten fardig weern. Bi eenige Stücken hett dorüm later de Betog to’n Film nich passt.
Wietere Filmen
Vun Ridley Scott sien Film Alien hett dat in twintig Johren noch dree wietere Filmen geven, de de Geschicht jümmer wieter spinnen deen. Na James Camerons Aliens keem 1992 Alien 3 vun den Speelbaas David Fincher rut. De opstunns letzte Film vun de Alien-Reeg weer 1997 Alien: Resurrection vun Jean-Pierre Jeunet.
Ünner de Regie vun Paul W. S. Anderson geev dat 2004 en Crossover ünner den Titel Alien vs. Predator, dat de Alien-Reeg mit de de beiden Filmen Predator (1987) un Predator 2 (1990) verbinnt. De Inholt vun’t Crossover speelt op de Alien-Reeg an. Man kann den Film as en Wieterspinnen vun de Predator-Filmen sehn un togliek ok as Vörgeschicht to Alien. Enn vun 2007 is butendem noch Aliens vs. Predator: Requiem as en Sequel produzeert worrn. De harr aver’n unafhangige Geschicht un ok annere Schauspelers.
Utteken
De Film Aliens hett veel Spood hatt un keem bi de Tokiekers goot an. Dat wiest sik ok in de söventeihn Filmpriesen, de de Film wunnen hett un de eenuntwintig vör de he vörslahn weer. Alleen för den Oscar is de Film sövenmol nomineert wesen un hett ok in twee Kategorien wunnen. Dat Filmwark is mit de nafolgen Priesen uttekent worrn:
Magdalena Neuner
240px|rechts|Magdalena Neuner in Wallgau, Mai 2013
Magdalena Neuner (* 9. Februar 1987 in Garmisch-Partenkirchen, börgerlich Magdalena Holzer) is en ehmalge düütsche Biathletin.
Tüschen hör Debüt in' Weltcup 2006 un dat Karriereenn' 2012 hett Magdalena Neuner 34 Eenzelrennen in' Biathlon-Weltcup, dreemal den Gesamtweltcup un söben Disziplinenweltcups wunnen. Mit all tosommen 63 Podiumsplatzeeren hörrt se to de spoodriekst Sportlerinnen in de Historie vun den Weltcup. Bi Biathlon-Weltmeesterschapen is se mit twalf Goldmedaillen Rekordtiteldrägerin un stunn insgesamt 17 Mal up dat Podium. 2010 wurr se bi de Olympisch Winterspelen in Vancouver Düppelolympiasiegerin un eenmal Tweete. Neuner gull wiels hör Karriere as en vun de Langlöperinen in' Biathlonsport. För hör Leistungen wurr se 2007, 2011 un 2012 as Sportlerin vun dat Johr uttekent.
Herkunft, Kindheit un Privatleven
Magdalena Neuner is dat tweetöldste vun veer Kinner vun den Bankangestellten Paul Neuner un sien Ehfru Margit. De wietvertwiegt Familie leevt in Wallgau, en oberbayerisch Gemeend vun den Landkreis Garmisch-Partenkirchen in dat Bövere Isardal mit etwa 1400 Einwohnern. 1991 pusseer Magdalena för Fotos in en Warfprospekt vun den örtlichen Frömdenverkehrsverband, as de Tourismus nah de düütsch Weddervereenigen ok in dat Werdenfelser Land tonehm. De vörherrschen Konfession in süddüütsch Regionen entsprekend, is Neuner in en dör den kathoolsch Glooven präägt Umfeld upwussen. De Karkenbesöök an' Weekenenn' stunnen ebenso up dat Programm as ok de regelmatig Deelnahm an kulturellen Veranstaltungen to de lokalen Bruukdomspleeg. Doröver herut verbroch se as Kind tosommen mit hör söss Maand jünger Cousin Albert Neuner völ Tiet in de free Natuur. Se stunn all in dat Öller vun veer Johren up Alpinski. Dornah speel se en Tiet lang Tennis un hett an de Siet vun hör Moder de glieks bi liggen Loipen för Skilanglooptouren bruukt.
Ok hör musikaalsch Neegen is vun familiär Oorsprung. De Vater dirigeer de oortsansässige Blaasmusikkapell un hett as de jüngere Bröer dat Speel vun den Flögelhorn lehrt. De öllere Bröer is Liddmaat vun de Volksmusikgrupp Die 3-einigen Musikanten, wiels de Cousin mit de Punkband Beeswax uptreeden deiht. Neuner sülvst speel anfang Blockflööt un later Harp, de bit hüüd to besünner Anlaaten to'n Insatz kummt. In den wiederen Karriereverloop wurr de Harp neben dat Hobby Stricken to'n Klischee bi de journalistisch Berichterstattung över dat Privatleven un hett hör Image nahhollend beinfloot.
Van 1993 bit 1997 hett Neuner de öörtlich Grundschool besöcht. Ok dor wies se en Vörleev för Sport, Musik un Handarbeiten. Nah de veert Klass wessel se in de Orienteerensstuuf vun de Deelhööftschool I in dat dicht bi liggen Krün un 1999 up de St.-Irmengard-Realschool in hör Gebortsoort Garmisch-Partenkirchen. Ofschons de Leistungen up de School goot weern, weern up de anner Siet de to dissen Tietpunkt völverspreken sportlich Utsichten maatgevnd för de Entscheeden gegen Gymnasium und Abitur. De Rektorin vun de ünner karklich Verwalten stahn Realschool hett Neuner en hooch soziale Kompetenz un Empathie beschienigt. Mit 16 Johren hett Neuner 2003 de Schoolutbillen mit den mittleren Schoolafsluss beend, um sück af denn up hör Karriere as Leistungssportlerin to konzentreeren.
Siet Harvst 2009 is Neuner mit den meest glieköllerigen Timmermannmeester Josef Holzer (* 12. Februar 1987) tosommen. An' 29. März 2014 funn de standesamtliche Trooung in Wallgau statt. Neuner nehm den börgerlichen Nahnaam vun hör Mann an, behull aber in de Apenlichkeit hör Gebortsnaam. An' 30. Mai 2014 keem in Garmisch-Partenkirchen de gemeensam Dochter to Welt. An' 7. November 2016 wurr hör Söhn boren.
Anfänge (1996 bit 2003)
Nah eegen Angaven weern den sweedsch Biathletin Magdalena Forsberg as ok de Mannschapskollegin Martina Beck (borene Glagow) de sportlich Vörbiller vun Neuner.
Erfolge as Juniorin un Weltcupdebüt (2003 bit 2006)
miniatur|links|Neuner bi den [[Biathlon-Weltcup 2005/06|Weltcup in Antholz, Januar 2006]]
Noh as Jugendliche klassifizeert, wunn Neuner Midden Dezember 2003 bi den Düütschlandpokal in Martell all dree Rennen un schaff dormit de Leistungsnorm vun de Juniorinnen. Remo Krug, dormals Trainer vun den Perspektivkader, hett hör dormals för den C2-Kader in' Europacup vun de Juniorinnen beropen. Een Week later hett se in Obertilliach hör eerst Europacuprennen bestreeden. Nah Platz 11 in' Sprint un Platz 14 in' Einzel gelungen hör in Brusson un Méribel veer Siege un en tweet Platz, mit de se sück för de  Juniorenweltmeesterschaften Enn' Januar 2004 in Haute-Maurienne qualifizeeren dee. Dor hett se sück mit tweemal Gold un eenmal Sülver eerstmals mit internatschonalen Titelkämpen dörsett un leet Sportlerinnen as Jekaterina Jurjewa un Helena Ekholm (borene Jonsson) achter sück, de wenig Johren dornah ok to hör Konkurrentinnen in' Weltcup wurrn sullen.
De Leistungen ut dat Debütjohr kunn se in de dorupfolgen Juniorenweltmeesterschapen 2005 in Kontiolahti un 2006 in Presque Isle mit insgesamt dree wiederen Gold- un Sülvermedaillen bestätigen. Miden September 2005 is se eerstmals bi Düütsch Meesterschapen antreden un reck as best Eenzelergevnis Platz acht in de Verfolgung. Bi de in' Sömmer up Rullski utdragen Wettbewarfen wunn se ok de dree Folgejohren kien Titel up natschonaler Ebene.
Nahdem Neuner in' Europacup vun de Juniorinnen 2004/05 blots dree Rennen mitmaaken dee, wessel se för de Europacupsaison 2005/06 to de Seniorinnen. In' Dezember 2005 keem se in fiev vun söss Wettbewarfen ünner de best teihn un wunn in Rosenau beid Rennen. Hör eersten Weltcupupträe harr Neuner ebenfalls in de Saison 2005/06. Nah den eerst Erfolgen in' Europacup wull Bundstrainer Uwe Müßiggang hör all twee Johr fröher in' Weltcup starten laaten; hör Öllern as ok de Nahwussbeupdragte vun den Werdenfelser Skigo hemm aber noch Bedenken harrt. Verleep hör Debüt an' 13. Januar 2006 mit Platz 41 bi den Sprint in Ruhpolding as Ersatz för de besehrte Uschi Disl noch enttäuschend, so reck se acht Daag later bi de Verfolgung vun Antholz den elften Platz. Wenig Week dornah keem se bi dat Sprintrennen in Kontiolahti an' 16. März 2006 sogor up den veerten Platz. Tovör harr se bi hör eenzig Biathlon-Europameesterschap in dat bayerische Langdorf trotz en Verkollen Bronze mit de Staffel, wunn hör letzt Europacuprennen in Martell un keem trotz söben utlaaten Wettbewarfen in de Gesamtwertung up Rang söss.
Mehrfack Weltmeesterin (2006/07)
In hör eersten Weltcupsaison blots af un to insett, hörr Neuner bi den Biathlon-Weltcup 2006/07 to de sett Starterinnen in de düütsch Mannschap. Insbesünnere hör Qualitäten in't Loopen brochen hör immer weer vördere Platzeeren, all as 19-Johrige bestimm se de Looptieden in Weltcup mit. An' 5. Januar 2007 schaff se bi den Sprint in Oberhof den eersten Weltcupsieg, 17 Sekunn vör hör Teamkollegin Andrea Henkel. Bi twee Fehler in't Scheeten geev eenmal mehr de Loopleistung den Utslag: Se nehm de Gesamtdarten Martina Beck in de Spoor een Minüüt un 17 Sekunn af, Henkel harr as Tweeten in't Loopen en Rückstand vun 34 Sekunn. In dat Vörfeld vun dat twee Daag dorna stattfinden Verfolgensrennen ünnerleep hör aber en Fehler: Se harr vör den Start vergeeten, dat bi dat Inscheeten bruukt loos Magazin weer mit Patronen uptofüllen, un muss bi den eersten Leegendanslag up en Ersatzmagazin torüchgriepen. Trotz de dorut resulteeren Probleme hett se sück denn mit Platz dree en wiederen Podestplatz erkämpt.
Nah beständig Leistungen bi de nahfolgen Weltcups in Ruhpolding un Pokljuka wurr Neuner Midden Januar 2007 vun Bundestrainer Uwe Müßiggang för de Weltmeesterschapen 2007 in dat italieensch Antholz nomineert. Bi de Juniorenweltmeesterschapen is se dorum trotz Startberechtigung wegen terminlich Översnieden nich an. Gliek de eerste WM-Entscheeden weer de nächste sportliche Hööchpunkt vun hör noch jung Karriere. An' 3. Februar wunn se as Neeling den Weltmeestertitel in' Sprint; to dissen Tietpunkt weer dat eerst hör tweet Weltcupsieg. De Vörsprung up de tweetplatzeert sweedsch Löperin Anna Carin Zidek (borene Olofsson) bedroog 2,3 Sekunn bi dat glieker Scheetergevnis mit twee Fehler. Neuner hett hör um 14 Sekunn schlechtere Looptiet bi dit Rennen dör flinkere Scheettieden utgleeken. Blots een Dag later hett se sück ok noch den Titel in dat Verfolgungsrennen vör Linda Grubben un Olofsson haalt. Nah en 14. Platz in' Massenstart seker se sück to'n Afsluss vun de WM tosommen mit Martina Beck, Andrea Henkel un Kati Wilhelm in de Staffel hör darte Goldmedaille. Se wurr dormit de spoodriekste Sportlerin bi disse Weltmeesterschapen un de to dissen Tietpunkt jüngste Dreefackweltmeesterin. Jüngste düütsch Weltmeesterin bleev Petra Behle, de 1988 in Chamonix – twee Maand nah hör 19. Gebortsdag – Gold in' Sprint wunn.
Gesamtweltcupsiegerin (2007/08)
miniatur|hochkant|Neuner in dat geel Trikot vun de Führende in' Gesamtweltcup in [[Oslo, März 2008]]
In' Biathlon-Weltcup 2007/08 kunn Neuner an de Erfolge vun dat Vörjohr anknütten. des Vorjahres an. Nah verhollen Saisonbeginn bi de eerst twee Weltcupstatschonen wies hör Leistungskurve mit Platz dree in' Sprint un den Sieg mit de Staffel Midden Dezember 2007 in Pokljuka stetig na baben. Bi den Heimweltcup in Oberhof wurr se an' 5. Januar 2008 in dat Sprintrennen tonächst dart un wunn an den nächsten Dag den Massenstart. Een Week later weer weer se in Ruhpolding an en wiederen Spood vun de Staffel bedeeligt. Enn' Januar 2008 nehm Neuner kört vör hör 21. Gebortsdag in Ruhpolding to'n letzten Mal an Juniorenweltmeesterschapen deel un hull de Konkurrenz mit Goldmedaillen bi den Sprint un in de Verfolgung up Distanz. Up en Insatz bi den afsluuten Eenzelwettkamp hett se denn verzicht, um sück gemeensam mit de Mannschap up de bevörstahn Titelkämpen in dat sweedsch Östersund vörtobereiten.
In de eerst beid Rennen bi de Weltmeesterschapen 2008 hemm Fehler bi dat Scheeten en beter Ergevnis verhinnert. Nah Platz 17 in' Sprint hett sück Neuner in de Verfolgung stiegert, keem aber wegen den grooten Rückstand ut den Vördag nich över Platz 6 herut. Up eegen Wunsch wurr se eerstmal in de Mixed-Staffel insett un legg mit en meest fehlerfree Leistung den Grundsteen to de eerste Goldmedaille för Düütschland in disse Disziplin. Bi den ansluuten Massenstart leefer se sück in de letzte Runn en Duell mit Tora Berger un kunn sück kört vör dat Teel noch um wenig Sekunn afsetten. Den Slusspunkt vun hör tweet WM sett se dör en soliden Loop in de spoodriek Staffel un kunn so de Bilanz mit all tosommen dree Titeln vun dat Vörjohr wedderhaalen.
De goot Form ut Östersund kunn Neuner för de nahfolgen Weltcups in Asien bibehollen. In dat süüdkoreaansch Pyeongchang, wo eerstmals en Biathlon-Weltcup utdragen wurr, fier se in dat Sprintrennen mit hör ezihnten Weltcupsieg en lütt Jubiläum. Bi de ansluuten Verfolgung is se as Führende kört nah den Start in de falsche Richtung afbagen un harr swoor dormit to doon, sück up den in' Vergliek to'n Sprint ännert Streckenverloop intostellen. Bi dit Missgeschick verlor se etwa 20 Sekunn un wurr vun de glieks achter hör starten Sandrine Bailly överhaalt. Neuner keem up den sössten Platz hull aber den Afstand to hör hartste Konkurrentin um den Gesamtweltcup noch in Grenzen. In Chanty-Mansijsk seker sück Neuner in dat vörletzt Massenstartrennen mit en tweeten Platz vör de Tiet de lütt Kristallkugel för den Weltcup in disse Disziplin. Nah den Gewinn vun de tweet Trophäe för den Disziplinenweltcup in' Sprint bi dat Saisonfinale in Oslo övernehm se to'n eersten Mal in hör Loopbahn dat geel Trikot vun de  Gesamtweltcupführenden. In den afsluuten Massenstart kröön se de Saison mit den Sieg in' Gesamtweltcup as jüngste Titeldrägerin siet Grünnen vun de IBU in dat Johr 1993.
Fastsetten in de Weltspitze (2008/09)
miniatur|links|Neuner bi den [[Biathlon-Weltcup 2008/09|Weltcup in Trondheim, März 2009]]
Neuner hör Vörbereiten up de Saison 2008/09 leep wegen krankheitsbedingten Trainingsutfällen nich goot an. Dör en bakterielle Infektschoon un de dormit verbunnen Innahm vun Antibiotika muss se wenig Week vör den Weltcupuptakt up den wichtigen Kaderlehrgang in dat finnisch Muonio verzichten un fung later mit de intensiv Trainingsphase. Wegen de dörwussen Vörbereiten harr Neuner to Anfang vun de Saison nich de ut de Johren tovör wähnt konditschonelle Verfaaten. Dorto keemen emotschonale Erschöpfungstostännen as Folgen vun den steegen Verwachtensdruck un tallriek butersportlich Plichten.
En verbeetert Scheeten broch hör aber denn doch all in de beid eerst Rennen vun de Weltcupsaison Podiumsplatzeeren, jewiels en darten Platz in' Einzel un Sprint von Östersund. Bi den tweeten Weltcup in Hochfilzen geev dat wegen schlecht Scheetergevnisse aber en Leistungsabfall. Dat führ denn ok dorto, dat se vörövergahnd kien Platz in de Staffel mehr kreeg, hett denn up de anner Siet aber mit en söbenten Platz in dat Eenzel vun de dart Weltcup dat root Trikot vun de Disziplinführenden övernommen. Nah de Wiehnachtspaus weer de Loopform in de beid Heimweltcups vun Oberhof un Ruhpolding stark verbeetert. In Ruhpolding wunn Neuner all dree utdragen Rennen. Nahdem se to'n eersten Mal as Slusslöperin vun de siegriek Fruenstaffel insett wurr, hett se sück gegen hör Teamkollegin Kati Wilhelm sowohl in' Sprint as ok in de Verfolgung dörsett. In Antholz verhinner en schlecht Stahnscheeten in all dree Rennen en vördere Platzeeren. Insbesünnere de Massenstart gung mit en Rückslag to Enn': Nah fehlerfree Vorstellungen in de eersten dree Scheetinlagen verfehl se in Führung liggend all fiev Schieven un full up Platz söben torüch.
To'n Uptakt vun de Weltmeesterschapen 2009 in Pyeongchang reck Neuner Platz acht in' Sprint un Platz elf in de Verfolgung. Nahdem se bi dat Eenzel togunsten vun Katrin Hitzer pauseeren muss, weer ok en Insatz in de Mixed-Staffel wegen en licht Verkollen nich mögelk. De Erfolgsgeschichte vun de beid Vörjohren kunn se dormit nich nochmal schaffen. Allerdings kunn se mit de Staffel to'n Afsluss vun de WM noch de Sülvermedaille recken. Mit en veerten Platz in dat letzt Eenzelrennen vun de Saison in den kanaadschen [[Whistler Olympic Park seker sück Neuner eerstmals den Weltcup in disse Disziplin un belegg in den dorupfolgen Sprint noch den tweeten Platz. In Trondheim hett se weer schlecht schaaten, un ok, wenn se sück bi dat Weltcupfinale in Chanty-Mansijsk weer stiegern kunn (mit en Sieg in de Verfolgung), keem se in den Gesamtweltcup an' Enn' blots up Platz 4.
Düppelolympiasiegerin un tweet Gesamtweltcupsieg (2009/10)
Wiels dat Upbautrining in' Sömmer nehm Neuner in' September 2009 sowohl an de Düütsch Meesterschapen as ok an de in Düütschland eerstmals utdragen Weltmeesterschapen in' Sömmerbiathlon deel. Nahdem se all bi de natschonalen Titelkämpen de eerst beid Erfolge vun hör Karriere mit de bayerisch Staffel un in' Massenstart harr, wunn se bi de WM in Oberhof mit de Mixed-Staffel, den Sprint un de Verfolgung all dree Rollski-Wettbewarfen.
Wegen en grippalen Infekt, den se sück kört vör den Saisonuftakt wiels den Trainingslehrgang totrucken harr, muss Neuner den eersten Weltcup vun de Saison 2009/10 in Östersund utlaaten. In Hochfilzen führ de Trainingsrückstand noch to Platzeeren in't Mideelfeld, aber mit verbeetert Loop- un Scheetleistung gelungen hör bi de darte Weltcupstatschoon in Pokljuka de eersten Podestplatzen in de Saison. Rang dree in' Sprint un de dormit erfüllt teaminternen Qualifikatschoonsnorm för de Olympisch Winterspelen folg Platz twee in de Verfolgung. Nah den Johreswessel truck se sück en Besehren an hör Rügg bi dat Upwarmen stuff vör dat Sprintrennen in Oberhof to un muss vör de Tiet afreisen. Wiels Neuner een Week later in Ruhpolding in' Sprint un Massenstart jewiels Platz dree recken dee, wies se mit twee Straafrunnen bi hör Staffeldebüt Probleme an den Scheetstand. Hör to dissen Tietpunkt best Saisonleistung leefer se bi den sössten Weltcup in Antholz af. För de beid Siege in' Eenzel un Sprint as ok Rang twee in de Verfolgung hemm weer de goot Loopbesttieden den Utslag geven. De Uptakterfolg in dat Eenzel weer togliek hör eerste Weltcupsieg in disse Disziplin.
miniatur|hochkant|links|Neuner bi de Siegerehrung in' Whistler Medals Plaza
Bi hör eerst olympischen Wettkamp in' Whistler Olympic Park wunn Neuner an' 13. Februar 2010 mit en Rückstand vun 1,5 Sekunn achter de Siegerin Anastasiya Kuzmina de Sülvermedaille in' Sprint. Dree Daag later wurr se Olympiasiegerin in de Verfolgung. Mit disse Goldmedaille övernehm Düütschland as spoodriekste Natschoon bi Olympisch Winterspelen den eersten Platz in den ewigen Medaillenspegel vör Russland. Nah Platz teihn in' Eenzel wurr Neuner an' 21. Februar 2010 in' Massenstart weer Olympiasiegerin un övernehm dat geel Trikot vun de bit dorhen in den Gesamtweltcup führen Helena Jonsson. Nah den Sieg hett Neuner den Verzicht up den Start in de Biathlonstaffel verklort. All Midden November 2009 harr Bundstrainer Jochen Behle vör den Achtergrund vun dörwussen Leistungen vun de Spezialistinnen to Saisonanfang anspraaken Neuner in de olympisch Skilangloopstaffel uptostellen. Bi den Gewinn vun de Sülvermedaille ünner Bedeeligung vun de ebenfalls loopstarken Biathletin un Langlöperin Miriam Gössner keem Neuner nich to'n Insatz.
Nah en vun Presseterminen kenntekent Wettkamppaus mell sück Neuner mit konstant goot Leistungen torüch. In Kontiolahti hett se den Rückstand in de Mixed-Staffel um fast een Minüüt un leeg somit de Basis för den an' Enn' tweeten Platz achter de Staffel vun Norwegen. In dat geel Trikot vun de Gesamtweltcupführenden reck Neuner een Dag later in dat Sprintrennen trotz twee Scheetfehler Platz 5 bi den eersten Weltcupsieg vun de Wittrussin Darja Domratschawa. Mit Rang twee in de Verfolgung kunn se hör Vörsprung tegenöver Helena Jonsson in de Gesamtwertung utbauen un seker sück all vör dat letzt Verfolgungsrennen vun de Saison den Sieg in de Disziplinenwertung. Mit disse Trophäe hett Neuner hör Erfolgsbilanz in' Weltcup kumplett maakt. De Dreefackerfolg vun Teamkollegin Simone Hauswald in Oslo hett denn vör de letzte Weltcupstatschoon en Tweekamp um de Gesamtwertung inleidt. Dör den fievten Saisonsieg bi dat finale Massenstartrennen in Chanty-Mansijsk kunn Neuner as eerste Düütsche den Spood in den  Gesamtweltcup wedderhalen un wunn todem de tweete  Disziplinenwertung. Een Dag drup fier se to'n Afsluss vun hör spoodriekste Saison bi de Biathlon-Mixed-Staffel-Weltmeesterschap Tosommen mit Simone Hauswald, Simon Schempp und Arnd Peiffer hör söbente Goldmedaille bi Weltmeesterschapen.
Rekordhollerin bi Weltmeesterschapen (2010/11)
miniatur|hochkant|Neuner mit hör teihn WM-Goldmedaillen bi den Empfang in Wallgau, April 2011
Nah dat Karriereenn' vun Kati Wilhelm wurr Neuner gemeensam mit Andrea Henkel nee Mannschaftssprekerinn. Bi de Düütsch Meesterschapen in' Biathlon 2010 in Oberhof wunn se in' September 2010 achter de buter Konkurrenz starten Swiezerin Selina Gasparin hör eersten natschonalen Titel in' Eenzel. Tosommen mit Michael Greis un Andreas Birnbacher weer se ok in de bayerisch Mixed-Staffel spoodriek.
En stabile Loopform as ok en verbeetert Scheeten hemm in' Februar 2011 bi de twee Weltcupstatschonen in den Vereenigten Staaten för wiedere Podestplätze sörgt. In Presque Isle weer Neuner mit Kathrin Lang, Alexander Wolf un Daniel Böhm in dat letzt Mixed-Staffelrennen vör de Weltmeesterschapen spoodriek. In de Verfolgung verbeeter se sück bi swoor Windverhältnissen an' Scheetstand nah Platz söss in'  Sprint up Rang veer. Een Week later leep se in Fort Kent bi all dree Wettkämpen up dat Podium un reck in' Massenstart mit blots een Scheetfehler den tweeten Saisonsieg.
Bi de Biathlon-Weltmeesterschapen 2011 in Chanty-Mansijsk hett Neuner Medaillen in fiev vun de söss utdragen Wettbewarfen wunnen. To'n Uptakt belegg se mit de Mixed-Staffel den tweeten Platz un wurr in' Sprint nah fehlerfree Scheetleistung weer Weltmeesterin. In de Verfolgung verpass se in Führung liggend mit twee Scheetfelern bi den letzten Anslag en wiederen Sieg un muss sück de Finnin Kaisa Mäkäräinen slahn geven. Nah Rang fiev in' Eenzel wurr se mit den Titel in' Massenstart spoodriekste düütsch WM-Deelnehmerin vör Petra Behle. Een Dag later wunn se mit de Staffel hör teihnte Goldmedaille un hett dormit de Russin Jelena Golowina as Rekordhollerin bi Weltmeesterschapen aflööst.
Mit hör fievt Eenzelsieg vun de Saison bi dat letzt Sprintrennen in Oslo wunn Neuner to'n tweeten Mal in hör Loopbahn de Wertung in disse Disziplin. Twee Daag dornah muss se mit de Verfolgung den insgesamt fievten Eenzelwettkamp vun de Saison ut Krankheitsgrünnen afseggen. Dormit kunn se denn ok nich mehr in de Kamp um den Gesamtweltcup ingripen, nahdem de Rückstand up de latere Gesamtweltcupsiegerin Kaisa Mäkäräinen tüschendör blots noch 22 Punkte bedragen un de IBU de Striekresultate afschafft harr. Vun de Verkollen noch wat swaak, hett dat denn ok in' Massenstart mit de achtbeste Looptiet nich reckt, de Führung in dissen Disziplinenweltcup to hollen. Neuner wurr vun Darja Domratschawa um acht Punkte up Distanz hollen un reck Rang fiev in den Gesamtweltcup.
Dart Gesamtweltcupsieg (2011/12)
miniatur|links|Neuner (links) mit [[Kaisa Mäkäräinen bi den Weltcup in Kontiolahti, Februar 2012]]
Bi de Düütsch Biathlon-Meesterschapen 2011 in Langdorf un Ruhpolding leeg Neuner mit Sprint, Verfolgung un Massenstart in dree vun veer Eenzelrennen vörn un belegg an de Siet vun hör Trainingspartnerin Miriam Gössner as ok de Förderkaderathletin Christina Maierhofer mit de bayerischen Staffel Rang dree. En wiederen Titel reck se gemeensam mit Florian Graf un Daniel Graf in de Mixed-Staffel. Mit 101 vun 120 mögelk Punkten wunn se to'n eersten Mal de afsluuten Pokalwertung vör Tina Bachmann un Nadine Horchler.
Nah de krankheitsbedingten Utfällen ut de Vörjohren gung Neuner bi de Saisonvörbereiten eegen Weeg un is nich to dat traditschonelle Mannschapslager in Muonio mitreist. Dat individuelle Training in de Skisporthall Oberhof as ok in Obertilliach maak sück all to'n Saisonuptakt in Östersund betallt. Mit en Sieg un twee darten Platzen gelung hör de beste Start in hör Loopbahn in en Weltcupsaison. In dat Sprintrennen fier se den 25. Eenzelerfolg un övernehm to en fröhen Saisontietpunkt dat geel Trikot in de Gesamtwertung.
Bi den tweeten Weltcup hett Neuner de Führung in de Gesamtwertung mit hör tweeten Saisonsieg in' Sprint un Platz dree in de ansluuten Verfolgung utbaut. As Slusslöperin vun de düütsch Staffel belegg se tosommen mit Franziska Hildebrand, Andrea Henkel un Tina Bachmann Rang söss. Wiels den darten Weltcup, de wegen Schneemangels vun Annecy ok nah Hochfilzen verleggt wurrn weer, hett Neuner kein wiederen Podestplatz reckt. Vör de Wettkamppaus hett se aber liekers dat geel Trikot vun de Gesamtweltcupführenden verteidigt.
Nah den Johreswechsel behull Neuner hör stabil Form. Wiels se in Oberhof beid Eenzelrennen up hör Naam schrieven kunn, hett se as Slusslöperin vun de düütsch Staffel bi den letzten Anslag mit veer Scheetfehlern den mögelken Sieg vergeven. Ganz böös leep dat för hör bi de ansluuten Weltcuppremiere in dat tschechisch Nové Město na Moravě. In Führung liggend hett se eerstmals in hör Loopbahn ut Versehns up de Schieven vun de Nahberbahn schaaten – en so nömmt „Crossfire“ –  un full in de Verfolgung nah veer tosätzlich Straafrunnen up Rang söben torüch. Nah de Platzen een un dree bi Sprint un Massenstart vun Antholz gelung Neuner in Oslo de tweete Düppelerfolg vun de Saison. Dör den Triumph in de Verfolgung hett se sück doröver herut mit nu 31 Weltcupsiegen in de Bestenlist vörbi an Uschi Disl un achter de sweedsch Biathletin Magdalena Forsberg up Platz 2 sett. An dat afsluuten Massenstartrennen nehm se wegen en Verkollen nich deel. In Kontiolahti harr se sück weer verhaalt un keem in Sprint un Verfolgung up Platz een un twee.
To'n Uptakt vun de Weltmeesterschapen in Ruhpolding reck Neuner mit Andrea Henkel, Andreas Birnbacher un Arnd Peiffer den darten Platz in de Mixed-Staffel. In' Sprint wunn se mit en fehlerfree Scheeten hör elften Titel vör hör gröttste Konkurrentin um den Gesamtweltcup, de loopstark Wittrussin Darja Domratschawa. Buterdem seker se sück för de Tiet den Sprintweltcup un hett mit hör sössten Eenzeltitel to de bitlang führen ehmalgen Sportlerinnen Magdalena Forsberg as ok Liv Grete Poirée auf. An den folgen Dag belegg se in de Verfolgung den tweeten Platz achter Domratschawa, nahdem se bit to'n tweeten stahn Anslag noch führt harr. De dree letzt Wettkämpe weern kenntekent vun schlecht Scheetleistungen. Mit hör schlechst Resultat bi Weltmeesterschapen – Rang 23 in' Einzel – hett Neuner dat nich schafft, in hör Loopbahn ok in disse Disziplin en Medaille to halen. An de Siet vun hör Teamkolleginnen Tina Bachmann, Miriam Gössner un Andrea Henkel hett se sück mit de Staffel aber weer de Goldmedaille haalt. Mit hör twalften Titel truck se in de geslechterövergriepen Bestenlist as alleenig düütsch Rekordhollerin bi Weltmeesterschapen vörbi an Frank Luck up Platz twee achter Ole Einar Bjørndalen. In den afsluuten Massenstart reck dat nah söss Scheetfehlern blots to Platz 10.
Bi dat Weltcupfinale in Chanty-Mansijsk hett Neuner weer twee Scheetfehler in' Sprint harrt, aber mit hör goot Loopform de Konkurrenz up Afstand hollen. Mit den all tosommen teihnten Eenzelerfolg in de Saison un den achten Sieg in dat teihnte Rennen in disse Disziplin wunn se de togehörig Wertung mit grooten Vörsprung. An den nächsten Dag reck de veerte Platz in de Verfolgung to'n darten Gesamtweltcupsieg. Bi den letzten Wettkamp in Hör Karriere an' 18. März 2012 belegg se in' Massenstart mit söss Scheetfehlern den sössten Platz.
Nah den Rückträe vun den aktiven Leistungssport
miniatur|hochkant|Neuner bi de offiziellen Eröffnung dvun den Magdalena-Neuner-Panoramaweg in Wallgau, Mai 2013
In’ Mai 2012 hett Neuner in Oberhof de Afslussprüfung för de C-Trainerlizenz bestahn. En Rückkehr in den professionellen Biathlonsport as Aktive oder Bundstrainerin hett se mehrfack utslooten.
Soziales Engagement
Siet 2008 sett sück Neuner för de Stiftung Deutsche Schlaganfall-Hilfe in. Dorto kommen noch eenig annere Insätze.
Utteknungen un Ehrungen
miniatur|hochkant=0.6|Utteknung Sportlerin des Jahres 2007, utstellt in dat Wallgauer Raathuus, Mai 2011 miniatur|Fair-Play-Plakette 2010 miniatur|Magdalena-Neuner-Loipe in Wallgau, Februar 2010 miniatur|Magdalena-Neuner-Panoramaweg in Wallgau, Mai 2013
För hör sportlich Leistungen ist Magdalena Neuner mehrfack uttekent wurrn. So kreeg se 2007 den „Goldenen Ski“ vun den Düütschen Skiverband und wurr in dat glieker Johr ok Sportlerin vun dat Johr. Letzteres hett se 2011 un 2012 nochmal schafft. 2017 wurr se in de Hall of Fame vun den Düütschen Sport upnommen.
Rimini
Rimini is en Stadt in Italien an de Adriaküst in de Emilia-Romagna mit 148.908 Inwahner (Stand: 31. Dezember 2016) up en Flach van 134 km² un Hööftstadt van de Provinz Rimini.
Rimini is en düchtig olt Stadt. In de Stadt hett man all archäologische Reste van de Villanovakultur un van de Kelten funnen. Strabon schrifft, dat de Stadt van Umbrern grünnd wurrn is. In dat 6. Johrhunnert vör Christi weer Rimini Liddmaat van en etruskisch Städtebund. De Römer hemm den Oort 268 v. Chr. to en Colonia maakt un hemm de Kolonie Ariminum nömmt. 6.000 Kolonisten söllt dor leevt hemm.
Francey Hill
De Francey Hill is en sieden, felsigen un versneeten Barg in Mac-Robertson-Land, Oostantarktika. He liggt in de Aramis Range von de Prince Charles Mountains 5 km süden von’n Mount McKenzie.
He is na Luftopnahmen von de Australian National Antarctic Research Expeditions ut dat Johr 1960 karteert worrn. Dat Antarctic Names Committee of Australia hett em na Roger J. Francey nöömt, de in dat Johr 1964 Strahlenphysiker op de Mawson-Statschoon weer.
Carretera Federal 293
duum|Symbol von de Straat
duum|Koort von dat Bundsstratennett in Yucatán De Carretera Federal 293 (kort MEX 293) is en 99 Kilometer lange Bundsstraat in’n Bundsstaat Quintana Roo, Mexiko. Düsse Överlandstraat löppt von Pedro Antonio Santos an de MEX 307 na Polyuc an de MEX 184. Se löppt dör de beiden Municipios Bacalar un Felipe Carrillo Puerto.
De Straat is asphalteert un hett twee Sporen. Ehre Opgaav is vör allen as Afkörten twüschen de Städer an de Noordküst von Yucatán un Chetumal. Gegenöver den Weg langs MEX 184 un MEX 307 över Felipe Carrillo Puerto spoort de Straat 35 km Weg.
Verloop
De Straat fangt in Pedro Antonio Santos an de MEX 307 an, dicht bi dat Noordenn von de Laguna de Bacalar. De MEX 307 löppt de Küst von Yucatán langs von Chetumal in’n Süden bet Cancún in’n Noorden. De MEX 293 twiegt na Noordwesten af un löppt över de Öörd Lázaro Cárdenas, Manuel Avila Camacho, Los Divorciados, La Pantera, Valle Hermoso, Emiliano Zapata, Nueva Israel, Nueva Loria un Chunhuhub na Polyuc an de MEX 184. De MEX 184 föhrt von dor in’n Noordwesten över de Öörd Tekax, Oxkutzcab, Ticul un Muna na Maxcanú an de MEX 180 un in’n Oosten na Felipe Carrillo Puerto, wo de MEX 184 wedder op de MEX 307 drippt.
Seifer
Seifer is de Familiennaam von
Kiek ok bi: Seiffer, Seyfer, Seyffer, Seifert.
Otterbarg
Otterbarg is en Oort in de Gemeen Otterbarg in’n Landkreis Veern, Neddersassen. Otterbarg besteiht ut den olen Flecken Otterbarg an’t Noordöver von de Wümm un den ne’en Oortsdeel Otterbarg-Bahnhoff an’t Süüdöver von de Wümm.
Geografie
Bi Otterbarg münnt de Wiest in de Wümm.
De Naveröörd sünd Otterst in’n Noorden, Eckstever un Reeßen in’n Noordoosten, Stuckenbossel in’n Oosten, Hemelbarg, Dodenbarg un Evernhusen in’n Süüdoosten, Posthusen, Middeldörp un Giers-Schanzendörp in’n Süden, Bassen in’n Süüdwesten, Hu’e in’n Westen un Quelkhoorn in’n Noordwesten.
Historie
Dat Slott Otterbarg, wat op en Insel in de Wümm leeg, hett toeerst de Grafen von Wölpe tohöört. 1221 hett denn de Arzbischop von Bremen, Gerhard II., dat Slott innahmen. 1226 sünd Iso von Wölpe un Gerhard II. vör Gericht gahn, üm to klären, ’keen dat Slott tohöört. 1230 is dat denn dor mit toenn gahn, dat Gerhard II. dat Slott tospraken kregen hett. 1236 is dat Slott denn aver al von Otto von Sassen innahmen un tweimaakt worrn. 1273 hebbt de Arzbischöp von Bremen denn en neet Slott boot.
1547 is dat Slott an de Stadt Bremen gahn. In’n Rahmen von de Hardenbergschen Unruhen in Bremen 1562 hett denn wedder Arzbischop Georg dat Slott innahmen. 1626 warrt Otterbarg in’n Dörtigjohrigen Krieg von Tillysche Truppen dalbrennt. To Enn von’n Dörtigjohrigen Krieg is dat Slott 1645 an de Sweden gahn.
1675 hett de Bischop von Mönster dat Slott innahmen un 1676 in Stand setten laten. Dat hett aver blots bet 1679 wohrt, as mit’n Freed von Nimwegen dat Slott an Sweden fullen un afbraken worrn is. 1677 is de Oort Otterbarg an dat Noordöver von de Wümm leggt worrn (dor harr dat al en Dörp Bodenstedt geven), blots dat Slott is op de Insel in de Wümm bleven. 1712 is Otterbarg däänsch worrn un 1715 hannöversch. Dat Slott is 1757, to Anfang von’n Sövenjohrigen Krieg wedder herstellt worrn.
In’n Eersten Weltkrieg sünd 59 Soldaten ut Otterbarg fullen oder vermisst un in’n Tweten Weltkrieg 199. De Twete Weltkrieg güng in Otterbarg toenn, as an’n 28. April 1945 de Briten den Oort innahmen hebbt.
Verwaltungsgeschicht
duum|Raadhuus von de Gemeen Otterbarg In de Franzosentied von 1810 bet 1814 weer de Oort Seet von de Mairie Otterbarg un den Kanton Otterbarg. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.
De Oort hett vör 1859 to de Huusvaagdie Otterbarg in dat Amt Otterbarg tohöört un denn to dat Amt Achem. Na 1885 weer dat in’n Kreis Achem. 1932 is dat Deel von’n Landkreis Veern worrn. In dat Amt Otterbarg hett dat von 1852 bet 1859 dat Amtsgericht Otterbarg geven.
De Oort is an’n 1. Juli 1972 mit de Gemeenreform in Neddersassen Deel von de ne’e gröttere Gemeen Otterbarg worrn. Sietdem billt de Oort en polietsche Oortschop mit egen Oortsraad un Oortsbörgermeester binnen de Gemeen Otterbarg.
Religion
För de Kathoolschen is de Paulus-Kark in Eiten tostännig.
Wapen
Dat Water steiht för de Wümm un de Otter as sprechendes Wapen för den Oort Otterbarg. Dat hüdige Wapen hett de fröhere Gemeen Otterbarg offiziell 1949 tokennt kregen. Aver ok al vörher hett de Flecken en Otter in’t Wapen föhrt. Dat öllste Segel, dat den Otter in’t Wapen wiest, is von 1719.
Kultur
En Denkmaal för de Fullenen ut de twee Weltkrieg’ steiht in Otterbarg bi de Kark.
Verenen
Otterbarg hett en egene freewillige Füürwehr un en Schüttenvereen.
Weertschop un Infrastruktur
duum|Polizei in Otterbarg Otterbarg gellt na dat Regionale Ruumordnungsprogramm as Grundzentrum för de Öörd in de Ümgegend.
Weertschop
En wichtigen Arbeidgever mit 370 Lüüd is de Buss Fertiggerichte GmbH, de twüschen Otterbarg un Eckstever sitt.
Verkehr
duum|Bahnhoff Otterbarg Dör Otterbarg löppt de Landsstraat 168, de in’n Süüdwesten na Bassen un na Eiten geiht un in’n Oosten na Stuckenbossel un dor an de Autobahn 1 un an de Bundsstraat 75 anslaten is. De B 75 geiht denn wieder na Söttmer un na Rodenborg. Na Noorden twiegt de L 132 von de L 168 af un geiht över Otterst bi Zeven an de B 71 ran. Von de L 132 twiegt wedder de L 154 af, de in’n Noordwesten na Quelkhoorn un Leendaal löppt.
Von Otterbarg-Bahnhoff geiht von de L 168 de L 155 af, de na Posthusen un Völkersen geiht.
Ernst von der Osten
Ludwig Theodor C. von der Osten (* 26. Juni 1814 in Stood; † 13. April 1897 in Bruunswiek) weer en düütschen Verwaltungsbeamten.
Von der Osten is 1814 as Söhn von Friedrich Ludwig von der Osten (1741–1783) in Stood boren.
He weer Kamerraad in Winsen, von 1857 bet 1868 Amtmann (1867 Amtshauptmann) von dat Amt Winsen un von 1868 bet 1884 Amtshauptmann von dat Amt Horborg un tosätzlich Kreishauptmann von’n Kreis Horborg. Ok mit dat Leid över dat Strandamt Horborg un de Polizeidirekschoon Horborg weer he beopdragt.
Von der Osten hett an’n 30. Juni 1859 in Elze Adelaide Bock von Wülfingen (23. Juli 1834–31. Dezember 1874) freet. De beiden harrn de Kinner Emil Georg Friedrich (1860–1938), Klothilde Luise Auguste Sophie (1862–1940), Victor Karl Adolf (17. April 1865–23. September 1932) un Wilhelm Kurt Berthold (1874–1914).
Otterbarg
Verkehr
Ans gifft dat noch de Kreisstraat 37, de na Eckstever geiht.
De nächste Autobahn is de Autobahn 1. De Opfohrt 50 Stuckenbossel liggt so veer Kilometer in’n Oosten von Otterbarg un de Opfohrt 51 Posthusen is so twee Kilometer von Otterbarg-Bahnhoff weg.
De Oort hett mit’n Bahnhoff Otterbarg en egen Bahnhoff an de Bahnlien Hamborg–Wanne-Eickel.
Scholen
duum|De Fre’e Rudolf-Steiner-School De Grundschölers ut Otterbarg gaht na de Grundschool Posthusen. In Otterbarg gifft dat aver de Wümmschool, wat en Oberschool is, dat Gymnasium Otterbarg un de Waldorfschool Fre’e Rudolf-Steiner-School Otterbarg.
In Otterbarg sitt siet 1967 de Fachhoogschool Otterbarg.
De Kita Otterbarg-Bahnhoff is 1997 grünnt worrn.
Lüüd
De Künstler Martin Voßwinkel leevt in Otterbarg. De Afrikaforscher Eduard Mohr hett 1870 bet 1871 in Otterbarg leevt.
De Militärbischop Hermann Kunst is 1907 in Otterbarg boren un de Musikperfesser Harald Vogel 1941.
Forecast
Forecast betekent ok
Lurago
Lurago is de Familiennaam von
Lurago betekent
List vun de röömschen Kunseln
De List vun de Röömschen Kunseln (fasti consulares) is de Grundlaag vun all Schrieveree öber de Röömsche Historie. Ok de moderne röömsche Archäologie hett sik dor an holen, vunwegen de Johre in Rom na de Naams vun de Kunseln nömmt wurrn sünd. De beiden Kunseln ehre Naams sünd achternanner in’n Ablativus absolutus upschreven wurrn. As Bispeel: Wenn dat heten dö: Cn. Domitio C.Sosio consulibus, denn bedüüd dat: 32 v. Chr.
Upstellen un Schrieven vun de Listen weer de Preesters ehre Upgaav. De Listen langt öber 1050 Johr vun 509 v. Chr. af an (dor weer de leste König vun Rom afsett) bit 541, as in Oostrom to’n lesten Mol een Kunsel beropen wurrn is. För de eersten Johrhunnerte vun de Republiek stimmt de Listen woll nich mit de histoorsche Wohrheit öbereen. Dor striet sik de Forschers noch üm. Dat sütt so ut, as wenn in de lesten Johre vun de röömsche Republiek dor fökener mol wat in ännert wurrn is vun Lüde, de dat ünnerstrieken wollen, ut wat vun wichtige un ole Familie se afstammt. Dor kümmt noch to, dat allerhand Oolthistorikers meent, twee Kunseln mit’nanner geev dat eerst vun dat 4. Johrhunnert v. Chr. af an. Wenn dat stimmt, denn mütt ja de Listen ut de frögere Tiet verkehrt ween. De meisten Lüde vun’e Wetenschop meent vundagen, dat eerst vun 387 v. Chr. af an oder noch later dormit rekent weern kann, dat de Listen stimmt. Dat hangt dor mit tosamen, dat bi den Angreep vun de Galliers in düsse Johren all al offiziell Schriften to Dutt gahn sünd.
In Westrom geev dat noch en Konsul bit 58 Johre na Romulus Augustulus. Dat weer de leste Kaiser in’n Westen. 476 is he afsett wurrn.
Wenn de Tieden swaar weern, hett de Röömsche Senat een Diktator wählt un dat Volk hett dor denn Ja to seggt. He hett denn för sess Maande al Macht in den Staat un in de Armee kregen. An sien Siet stünn de magister equitum, dat weer de Baas vun de Riederee.
In dat en oder anner Johr hett dat ok en Kollegium vun tein Beamten mit besunner Vullmacht geven, dat weern de decemviri. Un denn geev dat ok noch Johren, dor geev dat keen Konsuln, man Militärtribunen.
In dat Johr 19 v. Chr. hett de Kaiser Augustus up dat Forum Romanum en Triumphbogen upstellen laten, dor weern de Listen vun all Kunseln vun den Anfang vun de Republik af an up to sehn. Dormols geev dat egens en Kommission, de düsse Listen pröövt un verbetert hett. De meisten Stücke vun düsse List sünd 1546 /47 wedder upfunnen wurrn. 1586 sünd se denn up dat Kapitol in den Palast vun de Konservatoren anbröcht wurrn (fasti capitolini).
Wat afkört is un wat dat bedüden deit:
Farbcode
Praenomen: